מייקל גמבייר-פארי

מייג'ור-גנרל מייקל דנמן גמבייר-פארי, (באנגלית: Michael Denman Gambier-Parry; 21 באוגוסט 1891 – 30 באפריל 1976) היה קצין בכיר בצבא הבריטי שפיקד לזמן קצר על דיוויזיית השריון השנייה במהלך המערכה במדבר המערבי במלחמת העולם השנייה.

 ביוגרפיה 
 ראשית חייו 
גמבייר-פארי נולד ב-21 באוגוסט 1891 בהיינאם קורט, גלוסטרשייר, ומשפחתו הייתה משפחה של אמנים ואנשי צבא (ראה תומאס גמבייר פארי ובנו של האחרון, המלחין הבולט סר יוברט פארי). דודו ארנסט גמבייר-פארי היה מייג'ור בצבא שנשלח למצרים כדי לנקום את מותו של הגנרל גורדון וכתב ספר (Suakin, 1885) על קורותיו.The Times, OBIT. 17 April 1936 אביו של מייקל היה האדריכל סידני גמבייר-פארי.

 קריירה צבאית 
ממוזער| ישיבת מועצת המלחמה האנגלו-יוונית בינואר 1941. משמאל לימין: מייג'ור גנרל ד"ר גמבייר-פארי, הדיקטטור יואניס מטאקסס, גאורגיוס השני, מלך היוונים, תת מרשל אוויר ג'ון ד'אלביאק והגנרל אלכסנדרוס פאפאגוס
גמבייר-פארי, שהתחנך באיטון קולג', נכנס למכללה הצבאית המלכותית בסנדהרסט והוסמך כקצין ברובאי ויילס המלכותיים במרץ 1911. הוא שירת במלחמת העולם הראשונה בצרפת, זכה בעיטור הצלב הצבאי ב-1916, ובממערכה בגליפולי ובמערכה במסופוטמיה.

לאחר שחזר לסנדהרסט ומונה למפקד פלוגה של צוערים ג'נטלמנים, גמבייר-פארי למד במכללת המטה, קמברלי מ-1923 עד 1924 והועבר לחיל הטנקים המלכותי ב-1924. לאחר מכן שירת כקצין מטכ"ל במשרד המלחמה לפני שמונה למפקד חטיבת הרגלים מלאיה ב-1938.

גמבייר-פארי שירת במלחמת העולם השנייה כראש המשלחת הצבאית הבריטית ליוון ב-1940, במהלך מלחמת איטליה–יוון, ולאחר מכן כמפקד דיוויזיית השריון השנייה בצפון אפריקה לפני שנלקח כשבוי מלחמה ב-1941

גמבייר-פארי נלכד על ידי האיטלקים יחד עם בריגדיר א. וו. ד. ווגאן במצ'ילי באפריל 1941. כשהגיע לווילה אורסיני ליד סולמונה עם פיליפ נים, ריצ'רד אוקונור, ג'ון קומב וג'ורג' יאנגהוסבנד, הוא נשלח ל-Castello de Vincigliata PG12 ליד פירנצה באותה שנה. כפי שכתב עליו אדריאן קרטון דה ויארט, "הוא גם היה אדם מוכשר ביותר, עשה סקיצות מענגות, היה 'זייפן' ממדרגה ראשונה - מה שללא ספק יכול היה להניב לו הכנסה קבועה בעולם התחתון".Carton de Wiart p. 194Hargest pp. 113, 114 ידוע בתור 'GP', הוא היה מוזיקאי בעל ידע "והוביל את המקהלה בתפילות הכנסייה שלנו ביום ראשון".Neame p. 304Fleming, pp.109–112 בספטמבר 1943 נמלט עם שאר הקצינים ולאחר הרפתקאות שונות הגיע לרומא, שם השיג מקלט במנזר, עד שהגיעו בעלות הברית; הוא פרש מהצבא ב-1944.MRD Foot, p. 167

 לאחר המלחמה 
בפנסיה התגורר גמבייר-פארי בבית וויברס בקאסל קומב ליד צ'יפנהאם וב-House Forest Gate בפונדגייט ליד קרובורו והפך לסגן לוטננט של וילטשייר.Who Was Who (1971–1980). London: A & C Black, 1981. , p. 286. הוא נפטר בסאסקס ב-30 באפריל 1976.

 קישורים חיצוניים 

 הערות שוליים 

קטגוריה:בריטים שנשבו במלחמת העולם השנייה
קטגוריה:בוגרי איטון קולג'
קטגוריה:בוגרי המכללה הצבאית המלכותית בסנדהרסט
קטגוריה:מעוטרי הצלב הצבאי
קטגוריה:גנרלים בריטים במלחמת העולם השנייה
קטגוריה:בריטים שנולדו ב-1891
קטגוריה:בריטים שנפטרו ב-1976